Tarybos Reglamentas (EEB) Nr. 1708/87
1987 m. birželio 15 d.
dėl susitarimo tarp Europos ekonominės bendrijos ir Seišelių Respublikos dėl žvejybos prie Seišelių krantų sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Ispanijos ir Portugalijos stojimo aktą, ypač į jo 167 straipsnio 3 dalį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę,
kadangi pasibaigus pirmajam trejų metų taikymo laikotarpiui Seišelių Respublika nutraukė susitarimą tarp Seišelių Respublikos ir Europos ekonominės bendrijos dėl žvejybos prie Seišelių krantų, pasirašytą Briuselyje 1985 m. gegužės 23 d. [2];
kadangi pagal susitarimo 12 straipsnį Bendrija ir Seišelių Respublika vedė derybas siekdamos nustatyti reikalingas susitarimo pataisas;
kadangi po šių derybų 1986 m. gruodžio 3 d. buvo parafuota nauja sutartis; kadangi Bendrija suinteresuota šio susitarimo patvirtinimu;
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Europos ekonominės bendrijos ir Seišelių Respublikos dėl žvejybos prie Seišelių krantų.
Susitarimo tekstas pridedamas prie šio reglamento.
2 straipsnis
Tarybos pirmininkui suteikiamas leidimas paskirti įgaliojimus turintį asmenį susitarimui pasirašyti ir taip įpareigoti Bendriją [3].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1987 m. birželio 15 d.